**וועד ההורים המוסדי – ישיבת וועדה פדגוגית 8.6.2020**

בפגישת והוועדה הפדגוגית של וועד ההורים המוסדי עם הנהלת הגמנסיה אושר מתווה סיום שנת תש"פ שהכין צוות ההנהלה.

**המתווה נסמך על העקרונות הבאים –**

תינתן קדימות ומיקוד במשאבים ומענה מלא ומיטבי לתלמידי יא'-יב' הניגשים לבגרות. מענה זה מחייב מפגש פיזי בביה"ס.

יש לאפשר מענה של מפגשים פיזיים בביה"ס לאוכלוסיות המתקשות – כיתות חנ"מ ומב"ר בכל השכבות, תלמידי כיתות אלו מתקשים בלמידה מרחוק.

בית הספר חווה טלטלה עזה- שהוביל לחששות רבים בקרב תלמידים, הורים וצוות ההוראה. ביה"ס והנהגת ההורים רואים חשיבות בהתמודדות עם הפחדים ולחזור לשטח ביה"ס במסגרת שמירה על המגבלות.

לכן ובכדי לסיים את שנה"ל בצורה ברורה, יש חשיבות רבה במפגש פיזי אחד לפחות בין מחנך לתלמידיו לסיכום ולסיום השנה.

ייבחן שימוש בשטחים הפתוחים בביה"ס ואולי גם בשטחים ציבוריים סמוכים.

 **המתווה לסיום השנה המוצע על סמך הנחות היסוד הנ"ל:**

* **תלמידי יא'-יב' הניגשים לבגרות יבואו לתגבורים** ולמתכונות בהתאם לתכנית שתקבע תוך הקפדה על כללי משרד הבריאות – קבוצות קטנות (עד 15 תלמידים), ריחוק חברתי ועטיית מסכות.

ביה"ס ייתן את כלל המשאבים שברשותו לצורך הכנת התלמידים לבגרויות. ביה"ס יפעל לקבלת סיוע בתגבור צוות ההוראה - גם אחה"צ וגם בסיוע של מורים מחט"ב

רק תלמידים בודדים נמצאו מאומתים בשכבות יא'-יב' והם תחת מגבלת בידוד. לכולם יינתנו מענים אישיים לפי צרכם.

חשוב לעודד את התלמידים לבוא למתכונות ולבגרויות, יש הקלות השנה שלא תהיינה במקרה של דחייה למועדי חורף או קיץ בשנה"ל הבאה. ביה"ס לא יוכל לתת מענה למי שיבחר לא להגיע וחשוב שמורים, הורים ותלמידים ירגישו בטוחים להגיע לביה"ס, שמחויב לשמור על ריחוק ותנאים בטוחים בבחינות.

לגבי תלמידים אשר לא יוכלו להגיע לבחינות בגרות עקב חובת בידוד, לחלק מן הבחינות יש מועדי ב' קבועים. לגבי בחינות שאין להן מועדי ב' – ביה"ס יעשה כמיטב יכולתו לסייע באופן פרטני לתלמידים אלה.

ביה"ס יפנה למשרד החינוך בבקשה לאישור הקלות מיוחדות לתלמידי הגימנסיה.

בגרויות פנימיות בשכבת י' – בתנ"ך תינתן מטלה מקוונות במקום המבחן שלא התקיים. במתמטיקה 3 יח"ל תתאפשר בחירה לתלמידים לדחות את הבחינה לשנה"ל הבאה או להיבחן עוד השנה. *ביה"ס מעודד תלמידים להיבחן בבגרות הפנימית עוד השנה ולא לדחות לשנה"ל הבאה ולצורך כך יוכלו להגיע לתגבורים בביה"ס*.

* **צוות כיתות חנ"מ רגשי ותקשורת יהיה נוכח בבית הספר** לתת מענה לתלמידיהם במידה ויגיעו.
* **תלמידי ז'-י'** יקיימו למידה מקוונת עד ליום ד' 17.6 כולל. ימים ה'-ו' , 18-19.6 יוקדשו למפגשי סיכום שנה בחצאי כיתות ולשיחות אישיות שבסופן תחולקנה תעודות סוף השנה. מפגשי הסיכום ייערכו תוך שימוש במרחבים שיאפשרו שמירה על ריחוק לרבות במרחבים הציבוריים. אירועי פרידה במסגרת המגבלות שקבע משרד החינוך יתקיימו לפי שיקול דעת רכזי השכבות והמחנכים.
* במידה ויוחלט על הארכת שנת הלימודים מעבר ל- 20.6, תוארך הלמידה המקוונת בהתאם.

**עדכונים נוספים -**

* החזרת ספרים ולוקרים, יבוצעו במסגרת מפגשי הסיכום וחלוקת התעודות. תלמידים יתבקשו להביא את כל הספרים בשקיות עם שם התלמיד ולהניחן בספרייה (לא פרונטלי).
* טכס סיום י"ב נותרת בתאריך המתוכנן, 9.7 בתיאטרון. כרגע תחת מגבלות 50 משתתפים לא ניתן לקיים את האירוע, אולם ברור שיופעל לחץ מכל בתי הספר במדינה למצוא פתרון לעניין. מקווים שיימצא הסדר שיאפשר את קיום הטכס.
* שכבת ט'- תהליך בחירת המגמות לשנה הבאה - התקיימה חשיפה של המגמות כמתוכנן עם מפגשי זום, ובחירת מגמות בטופס מקוון. על התלמידים להעביר בחירותיהם עד סוף השבוע הזה.
* ציונים בתעודות ינתנו לקולא – בהתחשב בלמידה המאד שונה מאז מרץ. המורים יונחו לעדכן את התלמידים כיצד יחושבו הציונים הסופיים וגם יתנו אפשרות לתלמידים לברר ולדעת בטרם קביעת הציון לתעודה מהם הציונים שקיבלו בכל המטלות בכל המקצועות מאז תחילת המשבר והלמידה המקוונת ועד לסוף השנה (דרך מתן גישה למידע במערכת ה"סמרט-סקול" או בדרך טכנית אחרת).

***(פרטים מדוייקים לכל כיתה בנוגע למימוש מתווה היציאה מבידוד של ביה"ס יועברו בכיתות על ידי הצוות).***